# 大唐

中國史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代
參考三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代
舊石器時代　中石器時代　新石器時代　青銅器時代

**唐**（粵拼：daai6 tong4；618年—907年）係中國史上一國，以中國斷代史計，又叫**唐代**或**唐朝**。唐由李淵開國，皇帝姓李，所以又叫**李唐**（lei5 tong4）。唐國祚長達289年，連武則天在內，有廿二任皇帝，係國史中一段重要時期。

唐響文化、政治、經濟同外交等方面都有輝煌嘅成就，係當時世界上超級大國之列。當時東亞屬國例如新羅、渤海國同日本等國，佢哋嘅政治、文化等方面，都好受大唐影響。

## 史

建立唐嘅唐高祖李淵
唐由李淵立國。李淵一家係世家大族，人稱「隴西李氏」。於南北朝時期，李家一直服侍北朝。後來到李淵時期，因為地方大亂，李淵跟隨其他人在各地起兵，最後於618年贏得江山，改國號「唐」。

唐喺太宗李世民開始步入鼎盛。唐承襲了好多北朝所訂立嘅制度。而李世民任用咗好多出名嘅大臣，好似杜如晦、房玄齡、魏徵等等。而因為大唐對外打仗成日，各個外族都稱唐太宗做「天可汗」。之後幾百年間，唐都長安係當時全中國大城市，成日都有好多外族人到來。

唐國力威咗百幾年，到755年安史之亂後，地方勢力開始膨脹，形成所謂「藩鎮割據」，開始衰弱。到亡國嗰陣，重有好多藩鎮割據。

## 體制

制度上，唐確立咗三省六部制，喺宰相之下設立吏、戶、禮、兵、刑、工六個部。又有科舉制度選拔人才。

當時唐中央官員大多數都出身舊時北朝嘅世家大族，自武則天大力提拔平民入官之後，呢種貴族壟斷嘅政治開始瓦解。

|  |
| --- |
| **大唐中央官制** |
|

|  |  |
| --- | --- |
| **三公三師** | 【三師】太師 太傅 太保 【三公】太尉 司徒 司空 |
| **宰相** | 同中書門下三品 同中書門下平章事 中書令 門下侍中 尚書令 尚書僕射 |
| **三省 / 六省** | 【三省】 中書省 門下省 尚書省 【六省】 中書省 門下省 尚書省 殿中省 祕書省 內侍省 |

 |
| **六部** |
|

|  |  |
| --- | --- |
| **吏部** | 吏部司 司封司 司勳司 考功司 |
| **戶部** | 戶部司 度支司 金部司 倉部司 |
| **禮部** | 禮部司 祠部司 膳部司 主客司 |
| **兵部** | 兵部司 職方司 駕部司 庫部司 |
| **刑部** | 刑部司 都官司 比部司 司門司 |
| **工部** | 工部司 屯田司 虞部司 水部司 |

 |
| **其他機構** |
|

|  |  |
| --- | --- |
| **御史臺** | 臺院 殿院 察院 |
| **九寺** | 太常寺 光祿寺 衛尉寺 宗正寺 太僕寺 大理寺 鴻臚寺 司農寺 太府寺 |
| **五監** | 國子監 少府監 將作監 軍器監 都水監 |

 |
| **朝廷中央武力（禁軍）** |
|

|  |  |
| --- | --- |
| **南衙十六衛** | 左右衛 左右驍衛 左右武衛 左右威衛 左右領軍衛 左右金吾衛 左右監門衛 左右千牛衛 |
| **北衙十軍** | 左右羽林軍 左右龍武軍 左右神武軍 左右神策軍 左右神威軍 |

 |

## 文化

詩仙李白像
唐文化最出名嘅係寫詩。好多中國史上最出名嘅詩人都係大唐人，例如李白同杜甫。

另外佛教喺唐亦都非常興盛，有好多唔同嘅門派，直到大唐後期先至由禪宗統一。

唐風氣開明，胡風盛行。除咗佛教，亦有來自西域嘅三夷教都好流行。

## 人口

**隋唐戶口流動表**| **年代** | **戶數** | **口數** | **備註** |
| --- | --- | --- | --- |
| 隋煬帝大業五年（609年） | 8,907,546户 | 46,019,956人 | 呢個係隋朝戶口最多時期，大約去到500年前東漢中葉嘅戶口數 |
| 隋恭帝（酅國公）義寧二年（618年） | 1,800,000户 | 人 | 李淵廢隋恭帝，立唐，即唐高祖 |
| 唐高祖武德五年（622年） | 2,190,000户 | 人 | 只係隋朝極盛時嘅四分一 |
| 唐太宗貞觀十三年（639年） | 3,041,871户 | 12,351,681人 |  |
| 唐太宗貞觀二十二年（648年） | 3,600,000户 | 人 | 貞觀之治後期 |
| 唐高宗永徽三年（652年） | 3,800,000户 | 人 |  |
| 唐玄宗開元二十年（733年） | 7,861,236戶 | 45,431,265人 | 開元之治時期 |
| 唐玄宗天寶元年（742年） | 8,348,395戶 | 45,311,272人 |  |
| 唐玄宗天寶十三年（754年） | 9,069,154戶 | 52,880,488人 | 大唐人口終於超過隋朝極盛時嘅水平 |
| 唐玄宗天寶十四年（755年） | 8,914,790戶 | 52,919,390人 | 大唐人口最高嘅一年，同年發生安史之亂 |
| 唐肅宗乾元三年（760年） | 2,933,134戶 | 16,990,386人 | 安史之亂後期 |
| **註：**呢個表數據源自《通典 卷七‧食貨典》、《文獻通考 卷十•户口考一》同《舊唐書》。唐朝自武德初至天寶末，佢戶口同人口都比隋朝低，有可能因為法令唔通行，戶口時常有隱漏唔報，所以會比實際數據少。呢個表只係用嚟觀察人口變化嘅狀況。 |

## 政區

唐嘅疆域
唐嘅政區大致繼承隋朝後期嘅郡縣制，即係州-縣二級制，後期再劃分成節度使-州-縣三級制。唐嘅州繼承隋朝制度，但有時改郡做州，有時改州做郡，同埋對州縣進行整併。

唐喺貞觀年間分成十道：

* 關內道
* 河南道
* 河東道
* 河北道
* 山南道
* 隴右道
* 淮南道
* 江南道
* 劍南道
* 嶺南道

唐喺開元年間分成十五道：

* 關內道
* 河南道
* 河東道
* 河北道
* 隴右道
* 淮南道
* 劍南道
* 嶺南道
* 京畿道
* 都畿道
* 江南東道
* 江南西道
* 黔中道
* 山南東道
* 山南西道

另外，唐設過6個都護府：

* 安西都護府
* 安北都護府
* 單于都護府
* 安東都護府
* 安南都護府
* 北庭都護府

## 皇帝

**唐及周618年到907年**| 名 | 統治時間 | 年號 | 廟號 | 謚號 |
| --- | --- | --- | --- | --- |
| **唐（周之前）618年到685年** |
| 李淵 | 618年-626年 | 武德 618年-626年 | 高祖 | 神堯大聖大光孝皇帝 |
| 李世民 | 627年-649年 | 貞觀 627年-649年 | 太宗 | 文武大聖大廣孝皇帝 |
| 李治 | 650年-683年 | 永徽 650年-655年
顯慶 656年-661年
龍朔 661年-663年
麟德 664年-665年
乾封 666年-668年
總章 668年-670年
咸亨 670年-674年
上元 674年-676年
儀鳳 676年-679年
調露 679年-680年
永隆 680年-681年
開耀 681年-682年
永淳 682年-683年
弘道 683年 | 高宗 | 天皇大聖大弘孝皇帝 |
| 李顯 | 684年 | 嗣聖 684年 | 中宗（廢） | 大和大聖大昭孝皇帝 |
| 李旦 | 684年 | 文明 684年
光宅 684年 | 睿宗（廢） | 玄真大聖大興孝皇帝 |
| *武曌* （臨朝稱制） | 685年-690年 | 垂拱 685年-688年
永昌 689年
載初 690年  | 則天順聖皇后 （未正式稱帝） |  |
| **周**（690年到705年） |
| 武曌 | 690年-705年 | 天授 690年-692年
如意 692年
長壽 692年-694年
延載 694年
證聖 695年
天冊萬歲 695年-696年
萬歲登封 696年
萬歲通天 696年-697年
神功 697年
聖曆 698年-700年
久視 700年
大足 701年
長安 701年-705年 |  | 則天大聖皇帝 |
| **唐（周之後）705年到907年** |
| 李顯 | 705年-710年 | 神龍 705年-707年
景龍 707年-710年 | 中宗 （復辟） | 大和大聖大昭孝皇帝 |
| 李重茂 | 710年 | 唐隆 710年 | —（廢） | 殤皇帝
↑韋后之亂↑ |
| 李旦 | 710年-712年 | 景雲 710年-711年
太極 712年
延和 712年 | 睿宗 （復辟） | 玄真大聖大興孝皇帝 |
| 李隆基 | 712年-756年 | 先天 712年-713年
開元 713年-741年 （盛世）
天寶 742年-756年 | 玄宗 | 至道大聖大明孝皇帝
↓安史之亂↓ |
| 李亨 | 756年-762年 | 至德 756年-758年
乾元 758年-760年
上元 760年-761年 | 肅宗 | 文明武德大聖大宣孝皇帝 |
| 李豫 | 762年-779年 | 寶應 762年-763年
廣德 763年-764年
永泰 765年-766年
大曆 766年-779年 | 代宗 | 睿文孝武皇帝 |
| 李适 | 780年-805年 | 建中 780年-783年
興元 784年
貞元 785年-805年 | 德宗 | 神武孝文皇帝 |
| 李誦 | 805年 | 永貞 805年 | 順宗 | 至德大聖大安孝皇帝 之後改咗謚號做**至德弘道大聖大安孝皇帝** |
| 李純 | 806年-820年 | 元和 806年-820年 | 憲宗 | 聖神章武孝皇帝 之後改咗謚號做**昭文章武大聖至神孝皇帝** |
| 李恆 | 821年-824年 | 長慶 821年-824年 | 穆宗 | 睿聖文惠孝皇帝 |
| 李湛 | 824年-826年 | 寶曆 824年-826年 | 敬宗 | 睿武昭愍孝皇帝 |
| 李昂 | 826年-840年 | 寶曆 826年
大和 827年-835年
開成 836年-840年 | 文宗 | 元聖昭獻孝皇帝 |
| 李炎 （原名李瀍） | 840年-846年 | 會昌 841年-846年 | 武宗 | 至道昭肅孝皇帝 |
| 李忱 | 846年-859年 | 大中 847年-859年 | 宣宗 | 聖武獻文孝皇帝 之後改咗謚號做**元聖至明成武獻文睿智章仁神聰懿道大孝皇帝** |
| 李漼 | 859年-873年 | 大中 859年
咸通 860年-873年 | 懿宗 | 昭聖恭惠孝皇帝 |
| 李儇 | 873年-888年 | 咸通 873年-874年
乾符 874年-879年
廣明 880年-881年
中和 881年-885年
光啟 885年-888年
文德 888年 | 僖宗 | 惠聖恭定孝皇帝 |
| 李曄 | 888年-904年 | 龍紀 889年
大順 890年-891年
景福 892年-893年
乾寧 894年-898年
光化 898年-901年
天復 901年-904年
天祐 904年 | 昭宗 | 聖穆景文孝皇帝 |
| 李柷 | 904年-907年 | 天祐 904年-907年 | —（廢） | 哀皇帝 後唐明宗李嗣源改謚號叫做**昭宣光烈孝皇帝** |

## 相關

|  |  |
| --- | --- |
| * 《通典》
* 《舊唐書》
* 《新唐書》
* 《唐會要》
* 《唐六典》
* 《貞觀政要》
* 《大唐創業起居注》
 | * 《唐律疏議》
* 《東觀奏記》
* 《資治通鑒》
* 《大唐西域記》
* 唐同突厥嘅戰爭
* 唐同高句麗嘅戰爭
* 漢唐盛世
 |

## 攷

* 傅樂成。《《中國通史 隋唐五代史》》。眾文圖書公司。ISBN 957-532-033-6。
* 地球出版社。《《中國文明史 第五卷 隋唐五代史 上冊、中冊與下冊》》。地球社編輯部。ISBN 957-9585-84-9。
* 趙劍敏 (2002)。《《細說隋唐》》。上海人民出版社。ISBN 7-208-04232-2。
* 任士英。《《正說唐朝二十一帝》》。ISBN 7-101-04773-4。
* 薛居正 等。《《[[舊唐書]]》》。中華書局。ISBN 7-101-00319-2。
* 歐陽修 等。《《[[新唐書]]》》。中華書局。ISBN 7-101-00320-6。
* 崔瑞德。《《劍橋中國隋唐史》》。中國社會科學出版社。ISBN 7-500-40561-0。 `{{cite book}}`: Check `|isbn=` value: checksum (help)
* 王仲犖。《《中國斷代史系列—隋唐五代史（上、下）》》。上海人民出版社。ISBN 7-208-04216-0。
* 張傳璽 主編。《《中國古代史綱》（下）》。北京大學出版社。ISBN 7-301-00087-1。/K•016
* 《《話說中國—大唐氣象》》。上海文藝出版社。ISBN 7-5321-2736-2。
* 《《話說中國—變幻中的乾坤》》。上海文藝出版社。2005。ISBN 7-5321-2752-4。
* 許倬雲。《《萬古江河》》。上海文藝出版社。ISBN 7-5321-3022-3。
* 張元、李孝悌 著。《《簡明中國歷史》》。龍騰文化。ISBN 957-458-522-0。
* 龔書鐸、劉德麟 主編 (2007年（民國96年）)。《《圖説天下 05：圖説隋、唐、五代》》。臺北市：鳳凰出版社。 `{{cite book}}`: Check date values in: `|year=` (help)
* 呂士朋 (1964年)。《《北屬時期的越南》》。香港：香港中文大學新亞研究所。
* 耿慧玲 (2010年)。《《越南青梅社鐘與貞元時期的安南研究》》。香港：香港大學饒宗頤學術館。ISBN 978-988-19139-1-3。
* 堀敏一著，韓昇譯：《隋唐帝國與東亞》（昆明：雲南人民出版社，2002）。